González az Egyesült Államokban született mexikói szülők gyermekeként, így mindkét ország válogatottjában szerepelhetett. 2015-ben a mexikói U20-as válogatott kezdőkapusaként megnyerte az U20-as CONCACAF-bajnokságot, valamint szerepelt a 2015-ös U20-as labdarúgó-világbajnokságon is. 2016 márciusában egy Japán elleni felkészülési mérkőzésen csereként pályára lépett az olimpiára készülő mexikói U23-as válogatottban, de végül nem került be a riói keretbe. 2017 júniusában a FIFA engedélyezte González ország váltását, így bekerült az amerikai válogatott CONCACAF-aranykupa kieséses szakaszának a keretébe. A torna óta González többször is szerepelt az amerikai válogatott keretében, pályára azonban még nem lépett.